Diskussion:Christian Gerthsen

message: Han er omtalt som "dansk-tysk" og "søn af danske forældre", men jeg kan ikke se kilder for at hans familie var dansksindede. Man er ikke nødvendigvis dansk fordi man boede i Hørup. Jeg mener at angivelse af en persons etnicitet altid kræver gode kilder. --Kartebolle (Dipsacus fullonum) (diskussion) 15. dec. 2021, 16:25 (CET)
replies: text: @Kartebolle (Dipsacus fullonum) @Hjart

text: Det link jeg skriver nu, er ikke fra en kirkebog eller anden officiel (statslig) optegnelse, men her er en side fra en Dr.phil-afhandling, skrevet og forsvaret af en studerende ved overbygningen på Universität Flensburg. Det korte tekststykke om Christian Gerthsen stammer fra Deutsche Museum.de. Gå til side 50 i afhandlingen og læs denne side, især nederst. Her er linket til denne tekst: https://www.zhb-flensburg.de/fileadmin/content/spezial-einrichtungen/zhb/dokumente/dissertationen/korff/dissertation-korff.pdf. --Søren Bidstrup (diskussion) 15. dec. 2021, 19:05 (CET)
replies: text: : Der står i en fodnote "Der gebürtige Däne und deutsche Physiker Christian Gerthsen promovierte bei Walther Kossel in Kiel und ist vor allen Dingen durch sein späteres Lehrbuch „Gerthsen Physik“ bekannt." (Det kan nogenlunde oversættes til: "Den danskfødte og tyske fysiker Christian Gerthsen lavede sin doktorafhandling under Walther Kossel i Kiel og er bedst kendt for sin senere lærebog „Gerthsen Physik“."). En bibemærkning i en fodnote er ikke en god kilde. Som de siger på enwp (en:WP:RSCONTEXT): "Information provided in passing by an otherwise reliable source that is not related to the principal topics of the publication may not be reliable". Bemærk at på tysk Wikipedia startede artiklen om Gerthsen indtil 24. oktober 2014 med "Christian Gerthsen (* 21. November 1894 in Hörup auf Alsen, Dänemark; † 8. Dezember 1956 in Karlsruhe) war ein deutscher Physiker.". Sebastian Korffs doktorafhandling (kilden) er dateret 10.11.2014, så han kan have læst på Wikipedia at Gerthsen var danskfødt. Jeg siger ikke at det er tilfældet, men man kan ikke forvente at en bemærkning udenfor disputatsens egentlige emne er behandlet grundigt. Derfor vil jeg sige at det i denne sammenhæng er en dårlig kilde. Jeg håber at du kommer med bedre kilder på at Gerthsen var dansk, for jeg ikke overbevist. Jeg kan ikke rigtig se noget der taler for at han skulle være dansk. --Kartebolle (Dipsacus fullonum) (diskussion) 15. dec. 2021, 22:12 (CET)
replies: text: ::Bemærk at "Der gebürtige Däne und deutsche Physiker Christian Gerthsen promovierte bei Walther Kossel in Kiel und ist vor allen Dingen durch sein späteres Lehrbuch „Gerthsen Physik“ oprindeligt stammer fra et brev en Dr. Walther Müller, som åbenbart kendte Gerthsen, sendte til sine forældre i 1929. Det er altså ikke noget Korff har læst på nogen Wikipedia.--Hjart (diskussion) 15. dec. 2021, 23:22 (CET)
replies: text: :::  Nej, det giver ingen mening. For det første er det ikke det, der står i afhandlingen. For det andet kunne Walther Müller ikke i 1929 vide at Gerthsen 19 år senere i 1948 ville skrive sin späteres lærebog, endsige at den ville gøre ham kendt. --Kartebolle (Dipsacus fullonum) (diskussion) 15. dec. 2021, 23:42 (CET)
replies: text: :::: Jeg er derhenne, hvor jeg næsten vil æde min gamle hat på, at Christian Gerthsens forældre, Nis Gerthsen og Helene Elise Jørgensen, var pæredanske. Den tyske skribent som du har haft diskussionen med, Hjart, beder dig om at rette Christians mellemnavn fra "Jørgen" til "Jörgen" på wikidata, men der er intet odiøst i ö-stavningen, da man fra de tyske myndigheders side (efter annekteringen af Nordslesvig) konsekvent gik ind og rettede "æ" og "ø" for dansksindede slesvigere til "ä" og "ö". Det beviser i hvert fald ikke, at familien Gerthsen skulle identificere sig som tyskere eller tysksindede. Men det er fuldstændig korrekt, at ovenstående link fra doktorafhandlingen ikke kan bruges som kilde i sig selv. Derimod ville Sebastian Korffs primære kilde til (citat) "Der gebürtige Däne und deutsche Physiker Christian Gerthsen..." fra Deutsche Museum.de godt kunne anvendes, da der, som Hjart rigtigt skriver, er tale om en forsker med (personligt) kendskab til CG i 1929. Grænsen for mit engagement i Christian Gerthsen er dog nået her, da jeg ikke ønsker at bruge tid og ressourcer på at opsøge Deutsche Museum for at få CG's nationale tilhørsforhold opklaret. Min primære interesse er naturvidenskabelige artikler, ikke genealogi og slægtsforskning. Hvis andre har lyst, er de velkomne. Vh. --Søren Bidstrup (diskussion) 16. dec. 2021, 10:41 (CET)
replies: text: ::::: Det er absolut muligt at familien var dansk. Det er også muligt at den var tysk eller noget andet. Vi ved det ikke ud fra de foreliggende oplysninger - og kan derfor ikke skrive noget om det. Jeg er enig vedr. brugen af ø og ö. Brevet fra Müller som er citeret i Korffs afhandling indeholder ikke ordet "gebürtige Däne". Det er en tekst skrevet af Korff i fodnoten for at forklare hvem det er som omtales i brevet. Men jeg har fundet Gerthsen i fødselsregistret fra Hørup 1894 i Statens Arkiver på https://www.sa.dk/ao-soegesider/da/billedviser?bsid=37708#37708,5298528. Det ser for mig ud til at hans fornavn i registret er skrevet Christian Jürgen. --Kartebolle (Dipsacus fullonum) (diskussion) 16. dec. 2021, 11:26 (CET)

text: ::::: Gerthsens fødsel er også noteret i Kirkebogen for Høruo Sogn. Her er navnet angivet Christian Jørgen Gerthsen med ø. Se https://www.sa.dk/ao-soegesider/da/billedviser?bsid=201841#201841,38256211. --Kartebolle (Dipsacus fullonum) (diskussion) 16. dec. 2021, 12:21 (CET)
thread_title:  Kilde til dansk?